മോഹന്ലാല് എന്ന ആഘോഷം ഒാണം മലയാളത്തിന്റെ ആഘോഷമാണ്.മോഹന്ലാല് മലയാളത്തിന്റെ ആവേശവും. ഓരോ ദിനവും ആഘോഷമാക്കി മാറ്റുന്ന ഒരേ ഒരു താരരാജാവ് എന്ന വിശേഷണം ഇന്ത്യന് സിനിമയില് മോഹന്ലാലിന് മാത്രം അവകാശപ്പെട്ടതാണ്.എന്നും എപ്പോഴും മലയാളത്തിന് മുന്നിലാണ് മോഹന്ലാല്. നാലു പതിറ്റാണ്ട് പിന്നിടുന്ന അഭിനയ സപര്യ.മുന്നൂറ്റിയമ്ബതിലധികം മോഹന്ലാല് ചിത്രങ്ങള് മലയാളിയുടെ സിനിമാ കൊട്ടകയില് കയറിയിരിപ്പുണ്ട്.ഒരു മോഹന്ലാല് സിനിമ പോലും കാണാത്ത മലയാളി ഉണ്ടാവില്ല. ബോക് സോഫീസില് മോഹന്ലാല് സിനിമയില്ലാത്ത ആഘോഷം മലയാളിക്ക് രസക്കേടാണ്.കാമറയ്ക്ക് മുന്നില് മാത്രമേ മോഹന്ലാല് എന്ന നടന് പരകായപ്രവേശം നടത്താറുള്ളൂ.കട്ട് കേട്ടാല് അടുത്ത നിമിഷം മോഹന്ലാല് എന്ന വ്യക്തി പുറത്തുവരും.കഥാപാത്രത്തെ താന് കൂടെക്കൊണ്ടു പോവാറില്ലെന്ന് എത്രയോ പ്രാവശ്യം മോഹന്ലാല് തന്നെ പറഞ്ഞിട്ടുണ്ട്.അതു കേള്ക്കുമ്ബോള് അതിശയവും അദ്ഭുതവുമാണ് ഓരോ മലയാളിക്കും. തന്നെ ഞെട്ടിച്ച നടന വിസ്മയമാണ് മോഹന്ലാലെന്ന് ഒരിക്കല് കലാമണ്ഡലം ഗോപി അഭിപ്രായപ്പെട്ടു.ഒരു മികച്ച കഥകളി നടനെ പോലെ മോഹന്ലാല് കുഞ്ഞിക്കുട്ടനായി ആടിയപ്പോള് കലാമണ്ഡലം ഗോപി അദ്ഭുതത്തോടെ നോക്കിനിന്നു.ഇതുപോലെ എത്രയോ കുഞ്ഞിക്കുട്ടന്മാരും സേതുമാധവന്മാരും പ്രേക്ഷക മനസില് ജീവിക്കുന്നുണ്ട്.വെള്ളിത്തിരയിലെ താരത്തിളക്ക മൂല്യത്തിന് ഒരു മങ്ങലും ഏല്ക്കാതെയാണ് മോഹന്ലാലിന്റെ അഭിനയജീവിത യാത്ര.എല്ലാത്തരം പ്രേക്ഷകരെയും ഒരു പോലെ ആകര്ഷിക്കാന് കഴിയുന്നതാണ് മോഹന്ലാല് സിനിമയുടെ സവിശേഷത.മാസും ക്ളാസും കൃത്യം. സിനിമയില് മോഹന്ലാല് എന്ന നടനെ മിക്കപ്പോഴും കാണാന് കഴിയില്ലെന്ന യാഥാര്ത്ഥ്യം വിസ്മരിക്കാനാവില്ല.പ്രേക്ഷക മനസില് ആവേശം നിറച്ച് കഥാപാത്രം അതിനുമുന്പേ കയറിയിട്ടുണ്ടാവും.താരം എത്തും മുന്പേ ആരവം ഒഴുക്കുന്ന പ്രദര്ശനശാലകള്.എന്നാല് ഒന്നും മോഹന്ലാലിനെ വിസ്മയിപ്പിക്കുന്നില്ല. എന്നും ഇതേപോലെ മനഃസമാധാനത്തോടെ ജീവിച്ചു പോവാനാണ് ആഗ്രഹം. ഈശ്വരന് അനുഗ്രഹിച്ചു തരുന്നതാണ്അഭിനയം എന്ന കല.ആയുസും ആരോഗ്യവും ഉണ്ടെങ്കില് തൊണ്ണൂറാം വയസിലും എനിക്ക് അഭിനയിക്കാം. മറ്റ് ഏതൊരു മേഖലയിലും പ്രായം ഒരു ഘടകമാണ്.പതിവു ചിരിയില് മുഴുകി ലാല് . മുഖത്ത് ലാല് ചിരിയില്ലാത്ത നിമിഷം അപൂര്വമാണ്. കാലം മാറുന്നു. സിനിമ മാറുന്നു. സാങ്കേതികമായി ചലച്ചിത്ര മേഖല വളര്ന്നു. പുതിയ താരങ്ങളും സാങ്കേതിക പ്രവര്ത്തകരും സമ്ബന്നമാക്കുന്ന സിനിമ സങ്കല്പത്തിലാണ് മലയാളത്തിന്റെ പ്രയാണം. എന്നാല് എല്ലാ വളര്ച്ചയ്ക്കും മേലെയാണ് മോഹന്ലാലിന്റെ അഭിനയ മികവ്. സിനിമയിലെ പുതുതലമുറ മോഹന്ലാലിനൊപ്പം ചേരാന് മനസു കൊണ്ടു തയ്യാറെടുത്ത് ആ വിളിക്ക് കാത്തിരിക്കുന്നു. പുതിയ തലമുറയിലെ സംവിധായകരും താരങ്ങളും പ്രതിഭാധനന്മാരാണ്.അവരുടെ സിനിമ കാണാറുണ്ട്. ആ സിനിമയുടെ ഭാഗമാവാന് ശ്രമിക്കാറുണ്ട്.അവരുടെ പ്രായം കടന്നാണ് ഞാനും വന്നത്. അവര്ക്ക് നല്ല സിനിമ കിട്ടണം. ഞാന് സിനിമയില് വരുമ്ബോള് മികച്ച സംവിധായകരുടെയും തിരക്കഥാകൃത്തുക്കളുടെയും വലിയ ഒരു നിര ഉണ്ടായിരുന്നു. അവര് ഒരുക്കിയ സിനിമയുടെ ഭാഗമാകാന് കഴിഞ്ഞത് ഭാഗ്യമാണ്. പുതുതലമുറയ്ക്കും ആ ഭാഗ്യം ഉണ്ടാവട്ടെ. വലിയ ബുദ്ധിമുട്ട് അനുഭവിക്കാതെ സിനിമയില് എത്താന് എനിക്ക് കഴിഞ്ഞു. ഈ വാക്കുകള് വെള്ളിത്തിരയിലെ പുതുതലമുറയ്ക്ക് നല്കുന്ന ഊര്ജ്ജം വലുതാണ്. വിജയങ്ങളെ മോഹന്ലാല് എന്ന നടന് ഒരിക്കലും തലയിലേറ്റാറില്ല. വിജയത്തെ അതിന്റെ വഴിക്ക് വിടുന്നു. പരാജയത്തില് ദുഃഖിക്കാറില്ല. ഓരോ സിനിമയ്ക്കും അതിന്റേതായ വിധിയുണ്ടെന്നാണ് ലാല് ശാസ്ത്രം.അതിനെ അതിന്റെ വഴിക്കു വിടുകയാണ് ഇക്കാലമത്രയും ചെയ്തത്. ഇനിയും അത് ആവര്ത്തിക്കുക തന്നെ ചെയ്യും. പോയ കാലത്ത് തേടി എത്തിയ അംഗീകാരങ്ങളില് പോലും ആഹ്ളാദത്തിന്റെ അതിര്വരമ്ബ് ലംഘിച്ചത് കാണാന് കഴിയില്ല.പദ്മഭൂഷണും ദേശീയ അവാര്ഡും ഉള്പ്പെടെ എത്രയോ അംഗീകാരങ്ങള്. പുരസ്കാരങ്ങള്ക്കുവേണ്ടി കാത്തിരിപ്പുമില്ല. അംഗീകാരം ലഭിക്കാത്ത എത്രയോ പേരുണ്ട്. എനിക്കു തന്നെ എത്രയോ പ്രാവശ്യം അവാര്ഡ് നഷ്ടപ്പെട്ടു. അവാര്ഡ് ലഭിച്ചില്ലെന്ന് പലരും സങ്കടപ്പെടുന്നത് കണ്ടു. ഭാഗ്യം അംഗീകാരങ്ങളുടെ ഒരു ഘടകമാണെന്ന് വിശ്വസിക്കുന്നു. അത്തരം ഭാഗ്യങ്ങളിലൂടെ സഞ്ചരിച്ച ഒരാളാണ് ഞാന്. വീണ്ടും വീണ്ടും ആ ഭാഗ്യം വേണമെന്ന് ശഠിക്കുന്നത് ശരിയല്ല. സംഭവിക്കുന്നത് സംഭവിക്കട്ടെ.എല്ലാവരെയും പോലെ എനിക്കും സ്ട്രെസുണ്ട്. പക്ഷേ ഞാന് അതിന് പിടികൊടുക്കാറില്ല. വികാരവിക്ഷോഭങ്ങളുടെ ചാക്കുകെട്ടുകള് ചുമക്കാറില്ല. ആളുകള് ഒരുപാട് ചാക്കുകെട്ടുകള് ചുമന്നു നടക്കുന്നു. നിങ്ങളുടെ മനസ് ഏറ്റവും രസകരമായി മാറുമ്ബോഴാണ് മുഖത്ത് അത് പ്രതിഫലിക്കുന്നത്. ചെറിയ കാര്യങ്ങള്ക്കാണ് ആളുകള് വലിയ കുഴപ്പം സൃഷ്ടിക്കുന്നത്.പ്രതികരിക്കേണ്ട കാര്യങ്ങളില് മാത്രം ശബ്ദം ഉയര്ത്തണം. ഒരാള് ഒരുഅഭിമുഖത്തിന് വരുമ്ബോള്ത്തന്നെ എനിക്ക് പേടിയാണ്. ഞാന് പറയുന്നതാവില്ല ചിലപ്പോള് വരിക.ഞാന് പറയാത്ത എത്രയോ കാര്യങ്ങള് പലരും എഴുതി.അത് കണ്ടയുടന് ഞാന് അവരെ വിളിച്ചിട്ട് ഞാനങ്ങനെയൊന്നും പറഞ്ഞിട്ടില്ലല്ലോയെന്ന് ചോദിക്കാറില്ല.എന്തിനാണ് വെറുതേ സമയവും ഊര്ജ്ജവും നഷ്ടപ്പെടുത്തുന്നത്.എന്നെപ്പറ്റി മോശമായി എഴുതിയാലും എനിക്ക് ഒന്നും തോന്നില്ല. അങ്ങനെ ഒരു സ്വഭാവം രൂപപ്പെടുത്തിയെടുത്തു.ഇങ്ങനെ പ്രതികരിക്കാന് മോഹന്ലാലിന് മാത്രമേ കഴിയൂ. എല്ലാത്തിനെയും അതിന്റെ വഴിക്കുവിടുന്ന രീതി.അനാവശ്യമായ ഒന്നും മനസില് സൂക്ഷിക്കാത്ത പ്രകൃതം.എന്താ ലാലേട്ടന് ഇങ്ങനെയെന്ന് ചോദിച്ചാല് ഞാന് ഇങ്ങനെയാണ് മോനേഎന്ന മറുപടി കേള്ക്കുമെന്ന് പ്രേക്ഷകര്ക്ക് അറിയാം. വര്ഷം രണ്ടോ മൂന്നോ സിനിമകള് മാത്രമേ മോഹന്ലാല് ഇപ്പോള് ചെയ്യാറുള്ളു.എന്നാല് പ്രേക്ഷകരുടെ ആവേശത്തിന് മാത്രം ചോര്ച്ചയില്ല. എത്രയോ തിരക്കഥകളാണ് മടക്കി അയയ്ക്കുന്നത്. നമുക്ക് താത്പര്യം തോന്നുന്ന സിനിമ ഉണ്ടാവണം. എഴുതുന്ന ആളിനും അത് സംവിധാനം ചെയ്യാന് പോവുന്ന ആളിനും ചിലപ്പോള് അതു വലിയ സിനിമയായിരിക്കും. പക്ഷേ വായിക്കുമ്ബോള് നമ്മള് ചെയ്യേണ്ട സിനിമയെന്ന് തോന്നില്ല. അപ്പോള് ഉപേക്ഷിക്കും. മോഹന്ലാലിന്റെ വാക്കുകള്. ചലച്ചിത്ര ജീവിതത്തില് പുതിയ ഒരു ഏടിലേക്ക് പ്രവേശിച്ചുകഴിഞ്ഞു മോഹന്ലാല്. സംവിധായകന്റെ കുപ്പായം അണഇഞ്ഞ വര്ഷമാണിത്.ബറോസിന്റെ ചിത്രീകരണം ആരംഭിച്ചു. ബറോസ് ഒരു ത്രിമാന ചിത്രമാണ്. കോടികളുടെ ബഡ്ജറ്റ്.ഇന്ത്യന് സിനിമയിലെ എല്ലാ ഭാഷയില്നിന്നും പ്രതിഭാധനര് ബറോസിന് മുന്നിലും പിന്നിലും ഉണ്ടാവും. അക്ഷരാര്ത്ഥത്തില് ലാല് മാജിക്ക് തന്നെ. ബ്രോ ഡാഡി, 12 ത് മാന്, തുടങ്ങിയ ചിത്രങ്ങള്ക്കുശേഷം ലൂസിഫറിന്റെ രണ്ടാം ഭാഗമായ എമ്ബുരാനാലിക്കേ പോകും. എന്നാല് ചിത്രീകരണം എപ്പോള് ആരംഭിക്കുമെന്ന് തീരുമാനിച്ചിട്ടില്ല. . ആഘോഷങ്ങളുടെ തമ്ബുരാന് നമുക്ക് സമ്മാനിക്കാന് പോകുന്നത് മാന്ത്രികതയുടെപുത്തന് ദൃശ്യാനുഭവമാകുമ്ബോള് ആകാംക്ഷ വാനോളം ഉയരുന്നു. ഇനി, കാത്തിരിപ്പ് മാത്രം.നെഞ്ചിനകത്ത് ലാലേട്ടന്.